HONORARY DEGREES. 39 



HONORARY DEGREES. 



The University conferred the Honorary Degree of Doctor of 

 Science upon the following members of the Congress : — Professor 

 A. Dohrn, Professor A. Milne Edwards, Professor E. Haeckel, and 

 Professor A. A. W. Hubrecht. 



The Speeches delivered by the Public Orator (Dr Sandys) on 

 this occasion are subjoined. 



(i) E Germanis quidam oriundus, patris iucundi filius, laudem 

 ideo maximam est adeptus, quia, Italiae in litore hospitali, orbis 

 terrarum in sinu amoenissimo, vivarium Oceani spoliis reservatum 

 gentibus patefecit, quod quasi aquarum castellum appellaverim, 

 unde doctrinae rivuli in omnes terras late diffluxerunt. Vivarii 

 illius conditorem inter hospites nostros diu numeravimus ; eidem 

 alumnos nostros animo laeto commendavimus ; ab eodem scientia 

 varia instructos animo grato rursus accepimus. Ipse animalium in 

 partu praesertim explorando laboris immensi prodigus, neque 

 minorem quam in vivario illo condendo fortitudinem ostendit, 

 neque fortunam minus prosperam expertus est. Per totam certe 

 vitam feliciter confirmavit verba ab ipso Plinio, historiae naturalis 

 auctore locupletissimo, vitae suae in die novissimo prope Neapolim 

 pronuntiata : — ' fortes fortuna iuvat.' 



Duco ad vos Antoxium Dohrn. 



(2) Gallorum e gente insigni, non vicinitatis tantum vinculis 

 nobiscum coniuncta, ad litora nostra advectum salutamus, patris 

 doctrina multiplici ornati filium, quem ipsum talium conventuum 

 non modo praesidem primum sed etiam auctorem principem atque 

 adeo patrem nominaverim. Avium in scientia diu versatus, etiam 

 ex ipsis saxis avium formas latentes quam sollerter elicuit ; rerum 

 naturae museo maximo inter Parisienses praepositus, navium bene 

 nominatarum auxilio, etiam Oceani ipsius e profundo rerum naturae 

 veritatem quam feliciter extraxit. Quid non potuit rerum naturae, — 

 quid non potuit veritatis amor ? 



' Merses profundo, pulchrior evenit.' 

 Duco ad vos x'\LPHONSUM Milne Edwards. 



(3) Germania ad nos misit non modo maris animalium minu- 

 torum investigatorem indefessum, sed etiam operis immensi condi- 

 torem audacem, in quo animalium omnium ortum ab origine ultima 

 indagare est conatus. Ergo Caroli Darwinii, alumni nostri magni, 

 praedicatorem inter Germanos magnum salutamus. Salutamus 

 etiam virum, qui in ipsa rerum omnium origine recordatus omnia 

 muta mansisse, ' donee verba, quibus voces sensusque notarent. 



